سی جئن، گوتاریایی که انیشتین دباره نسبیت خلکمنی پلا کرده بی د در د آلمان گیر نمیومان. خور ویر و باورمنی تازه انیشتین وه دس سریشت دونسمنیا هلندی هنریک آنتون لورنتز و پل اهرنفست و هومدنگ ویلیام دو سیتر که دیووندار آستاره سیلجا لیدن بی، رسس وه گوش آستاره شناسیا اینگیلیسی زون د امریکا و اینگیلیس . د اینگیلیس، آرتور استنلی ادینگتون دبیر ساوار آستاره شناسی سلطنتی د دو سیتر حاست که یه سری گوتار وه زون اینگیلیسی سی آستاره شناسیا بنیسه. ویر و باورمنی تازه ونه جذو خوش کرده بی و سی یه بی که وه د طرفداریا و بهرکننه یا ویر و باورمنی نسبیت بی.. دوبیشتر آستاره شناسیا هندسی کردن گرانش وه دس انیشتن نه قوول ناشتن و ائتقاتشو یه بی که د سینه گوتن وه دباره کت بیین نیر و سؤر بیین گرانشی درست د اؤ درنمیا. د سال ۱۹۱۷، آستاره شناسیا آستاره دیارکن ویلسون د کالیفرنیا هارگه نتیجه واشکافت طیف نیر نه که د شلک خوش نشو می ده که د لیسک افتو سؤر بیین گرانشی نیئش پلا کردن. د سال ۱۹۱۸، آستاره شناسیا آستاره دیارکن لیک د شمال کالیفرنیا عسگیایی فره ای نه د افتوگرته ای که د ولاتچه یا یک گرته امریکا بی که سیلشو بکی گرتن. نها تموم بیین جئن، ونو نتیجه یا وارسی یا خوشونه گوتن و ادئا کردن که د سینه گوتن نسبیت خلک من انیشتین د باره کوت بیین نیر اشتوا بیه. وا یه ونو سی یه شات غلطا فره د ای باره وجود داشتوئه هیژوخت نتیجه کنشتگری خوشونه پلا نکردن.